Diari Oficial de la Generalitat Valenciana


Sumari del DOGV 7919, del 17-11-2016 (2016/8171)

Notificació de la interlocutòria dictada en el procediment de mesures provisionals coetànies número 138/2015.
-------------------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8171


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Anunci

Notificació de la interlocutòria dictada en el procediment de mesures provisionals coetànies número 138/2015. [2016/8171]  
Peça de mesures provisionals coetànies número 000138/2015-D.  
De: Rahma Salghi.  
Procuradora: María Ferrandis Montoliu.  
Contra: Molhamed Eddamati.  
Procurador/a: -  
En aquest procediment peça mesures provisionals coetànies, seguit a instàncies de Rahma Salghi contra Molhamed Eddamati, s'ha dictat la interlocutòria, de data 10 de juny de 2016, que, literalment, és com segueix:  
  
«Part dispositiva  
Dispose l'adopció de les mesures provisionals següents:  
a) Atribuïsc a Rahma la guarda i custòdia de la filla menor, sent-ne exercida per ambdós progenitors de forma compartida la pàtria potestat sobre aquesta filla menor, i establisc com a règim de visites els dimarts, des de les 18.30 a les 20.30, visites en què hi serà present una persona de confiança de la mare; la menor serà recollida i reintegrada al domicili de la mare.  
b) Impose a Mohamed l'obligació d'abonar, en concepte de pensió per aliments a favor de la seua filla, la quantitat de 180 euros mensuals, que haurà de satisfer per mesos anticipats en el compte bancari que designe l'esposa o al domicili d'aquesta, dins dels cinc primers dies de cada mes, i establisc com a base per a l'actualització d'aquestes quantitats l'índex general del cost de la vida publicat anualment per l'Institut Nacional d'Estadística.  
c) Dispose que ambdós pares sufraguen el 50 % de totes les despeses extraordinàries que ocasione la filla menor d'edat, i es consideren necessàries per a la seua adequada educació o salut i no es troben, en aquest últim cas, cobertes per les assegurances mèdiques.  
e) Prohibisc l'eixida d'Espanya de la menor sense l'autorització d'ambdós progenitors o, si no la hi ha, sense autorització judicial.  
No pertoca fer especial pronunciament sobre costes.  
Aquesta resolució és ferma i, en contra, no s'hi pot interposar cap recurs (art. LECn)..  
Aquesta és la interlocutòria que dispose, mane i firme. En done fe.»  
  
Atés que es desconeix el domicili o la residència actuals i el parador desconegut del demandat, Molhamed Eddamati, en la interlocutòria de data 10 de juny de 2016, la magistrada jutgessa, de conformitat amb el que estableix l'article 497 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació al demandat i expedisc aquest edicte a fi que li valga de notificació de forma deguda.  
  
Orihuela, 7 d'octubre de 2016.- La lletrada de l'Administració de Justícia: Rosario Collado Bueno.